钦定古今图书集成/历象汇编/乾象典/第036卷 > 《宋史》 > 《天文志》
## 钦定古今图书集成/历象汇编/乾象典/第036卷 > 《宋史》 > 《天文志》

月为太阴之精，女主之象，一月一周天。

凡月之行历二十有九日五十三分而与日相会，是
谓“合朔。”当朔日之交，月行黄道，而日为月所揜，则日
食。若日月同度于朔，月行不入黄道，则虽会而不食。
月之行在望，与日对冲，月入于暗虚之内，则月为之
食。